لعب الفيديو جيمز بقى شغلانة حقيقية دلوقتي. اللاعيبة ممكن يكسبوا فلوس كتير. بيتنافسوا قدام آلاف المشجعين في الملاعب، وملايين تانية بتتابع اونلاين.
من 40 سنة أول مسابقة معروفة (لعب Spacewar في Stanford University في أمريكا) كانت الجايزة الأولى فيها مجلة. في 2014 البطولة العالمية لـ Dota 2 كانت جايزتها تقريباً 11 مليون دولار و10,000 مشجع شافوا لايف لما الفريق الصيني كسب الجايزة الأولى.
السنة اللي فاتت كمان شهدت افتتاح أول ملاعب إلكترونية في أمريكا وإستاد للألعاب الإلكترونية في الصين يسع 15,000 متفرج، وتقرير الرياضات الإلكترونية على ESPN، ومنحة دراسية للرياضات الإلكترونية بقيمة 450,000 دولار قدمتها Robert Morris University في Chicago.
لو عندك أكتر من 30 سنة، على الأغلب مش هتعرف، بشكل مباشر، إلا لو صدف إنك لاعب متعصب لأشهر ألعاب الرياضات الإلكترونية. لكن عيالك أو أحفادك عارفين. هما عارفين اللاعيبة من أسماء الجيمنج بتاعتهم وبيتمنوا يمشوا على خطى أبطالهم في عالم الألعاب.
مين اللي بيحب الرياضات الإلكترونية أكتر، حسب المقال؟
الأطفال حديثي الولادة. الأطفال الصغيرين. الناس في نص عمرها. الناس الكبيرة في السن.